Unormalisert form

**Unormalisert form** (**UNF** eller **0NF**) en database-datamodell (organisering av data i en database) som ikke tilfredsstiller noen av betingelsene til normalisering definert i relasjonsmodellen. Databasesystemer som støtter unormaliserte data kalles noen ganger "ikke-relasjonelle" eller NoSQL-databaser. I relasjonsmodellen kan unormaliserte relasjoner betraktes som utgangspunktet for en normaliseringsprosess.

"Unormalisert form" må ikke forveksles med denormalisering, hvor normalisering bevisst kompromitteres for utvalgte tabeller i en relasjonsdatabase.

## Historie
I 1970 foreslo Edgar Frank Codd relasjonsmodellen som siden har blitt allment akseptert som standarden for datamodeller. På den tiden var automatisering av kontorarbeid hovedbruken av datalagring, hvilket resulterte i at det ble foreslått mange UNF-datamodeller som **Schek-modellen**, **Jaeschke-modellene** (ikke-rekursiv og rekursiv algebra) og **nøstet tabelldata-modellen** (NTD). 

I 1987 i Darmstadt, Tyskland arrangerte IBM den første internasjonale plansmien eksklusivt om dette emnet.

Det har skjedd mye forskning og publisering i tidsskrifter for å ta tak i manglene ved relasjonsmodellen. Siden årtusenskiftet har NoSQL-databaser blitt populære på grunn av kravene til Web 2.0 .

## Relasjonell form
Normalisering til første normalform krever at de initielle dataene blir sett på som relasjoner. I databasesystemer representeres relasjoner som tabeller. Relasjonsvisningen medfører noen begrensninger på tabellene:

* Ingen dupliserte rader: I praksis sikres dette ved å definere en eller flere kolonner som primærnøkler.
* Rader har ikke en iboende rekkefølge. Selv om tabeller må lagres og presenteres i *en eller annen* rekkefølge er dette ustabilt og implementeringsavhengig. Hvis en spesifikk rekkefølge behøver å presenteres må den være i form av data, for eksempel i form av en nummerkolonne.
* Kolonner har unike navn innenfor samme tabell.
* Hver kolonne har et domene (eller en datatype) som definerer de tillatte verdiene i kolonnen.
* Alle rader i en tabell har samme mengde kolonner.

Denne definisjonen utelukker ikke at kolonner har mengder eller relasjoner som verdier, for eksempel nøstede tabeller. Dette er den største forskjellen til første normalform.

NoSQL-databaser som dokumentorienterte databaser samsvarer vanligvis ikke med relasjonsvisningen. For eksempel kan en JSON- eller XML-database støtte dupliserte oppføringer og iboende rekkefølger. En slik database kan beskrives som "ikke-relasjonell". Men det finnes også databasemodeller som støtter relasjonsvisningen, men som ikke omfavner første normalform.  Slike modeller kalles "ikke-første normalforms relasjoner" (forkortet NFR, N1NF eller NF 2).

## Eksempel med tabellvaluert kolonne

Denne tabellen representerer en relasjon hvor en av kolonnene (transaksjoner-kolonnen) i seg relasjons-valuert. Dette er en gyldig relasjon, men samsvarer ikke med første normalform som ikke tillater nøstede relasjoner. Tabellen er derfor unormalisert.

## Moderne bruk
Per 2016 håndterer selskaper som Google, Amazon og Facebook store datamengder som er vanskelige å lagre effisient. For å håndtere lagringsproblemet bruker de NoSQL-databaser basert på prinsippene for den unormaliserte relasjonsmodellen. Noen eksempler på NoSQL-databaser er MongoDB, Apache Cassandra og Redis. Disse databasene er mer skalerbare og enklere å spørre siden de ikke medfører beregningsmessig dyre operasjoner som skjøter (*joins*).

## Se også
* Denormalisering
* Normalisering
* Første normalform
* Andre normalform
* Tredje normalform
* Boyce–Codd normalform
* NoSQL

## Referanser